section_heading: Stanovništvo
paragraph_text: Prema popisu stanovništva iz 2007. godine u provinciji živi 2.773.059 stanovnika, te je osma po broju stanovnika provincija u Južnoafričkoj Republici, a s 21,4 stanovnika na km² osma je najgušće naseljena provincija. Većinsko stanovništvo su negroidi koji čine 87,1% ukupnog stanovništva, zatim slijede bijelci s 9,6%, obojeni s 3%, te Indijci i Azijati s 0,2%.